Source: https://www.zakonypreludi.sk/zz/2001-565/znenie-20040101
Timestamp: 2020-01-27 08:47:34+00:00
Document Index: 5168153

Matched Legal Cases: ['§ 2', '§ 9', '§ 84', '§ 93', '§ 16', '§ 84', '§ 93', '§ 20', '§ 84', '§ 93', '§ 73', '§ 73', '§ 84', '§ 93', '§ 75', '§ 75', '§ 84', '§ 93', '§ 77', '§ 77', '§ 84', '§ 93', '§ 84', '§ 84', '§ 93', '§ 2', '§ 87', '§ 93', '§ 2', '§ 93', '§ 93', '§ 111', '§ 93', '§ 2']

Znenie 01.01.2004 - 31.01.2004
(1) Tento zákon upravuje osobitné podmienky poskytovania individuálnej štátnej pomoci na rozvoj regiónov1) vo forme investičných stimulov, druhy investičných stimulov, postup a pôsobnosť orgánov štátnej správy a Národného úradu práce2) pri ich poskytovaní a kontrole ich použitia.
(4) Ak zo žiadosti vyplýva, že podnikateľská činnosť sa bude vykonávať v regióne,1) v ktorom je miera nezamestnanosti najmenej 10 % podľa štatistických údajov Národného úradu práce k poslednému dňu kalendárneho polroka predchádzajúceho kalendárnemu polroku, v ktorom bola predložená žiadosť, sumy uvedené v odseku 2 písm. b) sa znižujú na polovicu.
(3) Ak nedošlo k zastaveniu konania podľa odseku 2, po kladnom vyjadrení žiadateľa ministerstvo predloží návrh na schválenie Úradu pre štátnu pomoc3) (ďalej len „úrad“). Ak úrad návrh schváli, predloží ho ministerstvo na schválenie vláde Slovenskej republiky (ďalej len „vláda“). Ak úrad návrh neschváli, ministerstvo žiadosť zamietne.
(1) Kontrolu poskytovania investičných stimulov vykonáva úrad podľa tohto zákona a podľa osobitného predpisu.3)
(3) Kontrolu použitia investičných stimulov podľa § 2 ods. 1 písm. b) a c) vykonávajú orgány Národného úradu práce podľa tohto zákona a podľa osobitného predpisu.2)
Zákon Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z., zákona č. 354/1997 Z. z., zákona č. 366/1997 Z. z., zákona č. 386/1997 Z. z., zákona č. 394/1998 Z. z., zákona č. 56/1999 Z. z., zákona č. 292/1999 Z. z., zákona č. 95/2000 Z. z., zákona č. 241/2000 Z. z., zákona č. 245/2000 Z. z. a zákona č. 450/2000 Z. z. sa mení a dopĺňa takto:
1. V § 9 písm. d) sa za druhý bod vkladajú nové body tretí a štvrtý, ktoré znejú:
„3. rozdelenie účelovej dotácie zo štátneho rozpočtu na úhradu príspevkov na rekvalifikáciu zamestnancov zamestnávateľovi podľa § 84a,
4. rozdelenie účelovej dotácie zo štátneho rozpočtu na úhradu príspevkov na vytvorené nové pracovné miesta zamestnávateľovi podľa § 93a,“.
Doterajší tretí až deviaty bod sa označujú ako piaty až jedenásty bod.
2. V § 16 ods. 2 písm. c) sa za tretí bod vkladajú nové body štvrtý a piaty, ktoré znejú:
„4. návrh na rozdelenie účelovej dotácie zo štátneho rozpočtu na úhradu príspevkov na rekvalifikáciu zamestnancov zamestnávateľovi podľa § 84a,
5. návrh na rozdelenie účelovej dotácie zo štátneho rozpočtu na úhradu príspevkov na vytvorené nové pracovné miesta zamestnávateľovi podľa § 93a,“.
Doterajší štvrtý až deviaty bod sa označujú ako šiesty až jedenásty bod.
3. V § 20 ods. 2 písmeno g) znie:
„g) predkladať správnemu výboru okresného úradu práce na schválenie návrhy na poskytnutie príspevkov na aktívnu politiku trhu práce s výnimkou návrhov na poskytnutie príspevkov podľa § 84a, 91a, 93a a 95, uzatvárať dohody o poskytnutí príspevkov na aktívnu politiku trhu práce s výnimkou príspevkov podľa § 93a a poskytovať príspevky.“.
4. V § 73 ods. 1 písm. b) sa odkaz „12a“ nad slovom „dane“ označuje ako odkaz „12b“.
„12b) Zákon č. 366/1999 Z. z. o daniach z príjmov v znení neskorších predpisov.“.
5. V § 73 sa odsek 1 dopĺňa písmenami m) a n), ktoré znejú:
„m) účelová dotácia zo štátneho rozpočtu na úhradu príspevkov na rekvalifikáciu zamestnancov zamestnávateľovi podľa § 84a,
n) účelová dotácia zo štátneho rozpočtu na úhradu príspevkov na vytvorené nové pracovné miesta zamestnávateľovi podľa § 93a.“.
6. V § 75 ods. 1 písm. b) sa odkaz „12a“ nad slovom „dane“ označuje ako odkaz „12b“.
7. V § 75 ods. 1 sa za písmeno g) vkladajú nové písmená h) a i), ktoré znejú:
„h) účelová dotácia zo štátneho rozpočtu na úhradu príspevkov na rekvalifikáciu zamestnancov zamestnávateľovi podľa § 84a,
i) účelová dotácia zo štátneho rozpočtu na úhradu príspevkov na vytvorené nové pracovné miesta zamestnávateľovi podľa § 93a,“.
Doterajšie písmeno h) sa označuje ako písmeno j) .
8. Za § 77a sa vkladá § 77b, ktorý znie:
Účelová dotácia zo štátneho rozpočtu Národnému úradu práce na úhradu príspevkov na rekvalifikáciu zamestnancov podľa § 84a a príspevkov na vytvorené nové pracovné miesta zamestnávateľovi podľa § 93a sa poskytuje štvrťročne vo forme preddavku. Ročné zúčtovanie poskytnutých preddavkov sa vykoná v termíne do 31. marca nasledujúceho kalendárneho roka.“.
9. Za § 84 sa vkladá § 84a, ktorý vrátane nadpisu znie:
Príspevok na rekvalifikáciu zamestnancov zamestnávateľovi, ktorému boli poskytnuté investičné stimuly
(1) Zamestnávateľovi, ktorý je príjemcom investičných stimulov obsahujúcich príspevok na rekvalifikáciu,12c) poskytne okresný úrad práce príspevok na rekvalifikáciu zamestnancov prijatých na vytvorené nové pracovné miesta podľa § 93a.
(2) Okresný úrad práce poskytne príspevok na rekvalifikáciu jedného zamestnanca najviac v sume 10 000 Sk, ak po skončení rekvalifikácie bude zamestnávateľ podľa odseku 1 zamestnávať zamestnanca najmenej počas dvanástich mesiacov.
(3) Príspevok na rekvalifikáciu zamestnancov zamestnávateľovi podľa odseku 1 sa poskytuje na základe písomnej dohody uzavretej medzi týmto zamestnávateľom a okresným úradom práce, v ktorého územnom obvode bolo vytvorené nové pracovné miesto, na ktoré sa rekvalifikuje prijatý zamestnanec.
(4) Dohoda o poskytnutí príspevku obsahuje najmä
a) deň vzniku pracovného pomeru,
b) výšku príspevku na rekvalifikáciu jedného zamestnanca,
c) počet rekvalifikovaných zamestnancov,
d) dátum začiatku rekvalifikácie a dátum skončenia rekvalifikácie zamestnancov,
e) podmienky poskytnutia príspevku na rekvalifikáciu,
f) podmienky vrátenia príspevku na rekvalifikáciu pri nedodržaní dohody.“.
„12c) § 2 ods. 1 písm. c) zákona č. 565/2001 Z. z. o investičných stimuloch a o zmene a doplnení niektorých zákonov.“.
10. Doterajší text § 87 sa označuje ako odsek 1 a dopĺňa sa odsekom 2, ktorý znie:
„(2) Zamestnávateľovi, ktorý je príjemcom investičných stimulov, ktorých súčasťou je aj príspevok na vytvorenie nového pracovného miesta,12d) poskytne okresný úrad práce príspevok na každé vytvorené nové pracovné miesto za podmienok podľa § 93a a osobitného predpisu.12e)“.
Poznámky pod čiarou k odkazom 12d a 12e znejú:
„12d) § 2 ods. 1 písm. b) zákona č. 565/2001 Z. z.
12e) Zákon č. 231/1999 Z. z. o štátnej pomoci v znení zákona č. 434/2001 Z. z.“.
11. Za § 93 sa vkladá § 93a, ktorý vrátane nadpisu znie:
Príspevok na vytvorené nové pracovné miesto zamestnávateľovi, ktorému boli poskytnuté investičné stimuly
(1) Zamestnávateľovi, ktorý je príjemcom investičných stimulov obsahujúcich príspevok na vytvorené nové pracovné miesto,12d) poskytne okresný úrad práce príspevok na vytvorené nové pracovné miesto na základe jeho písomnej žiadosti v sume podľa odseku 4 až 6, najviac však do výšky podľa osobitného predpisu,12e) a to po uplynutí 12 mesiacov odo dňa vzniku vytvoreného nového pracovného miesta. Podmienkou poskytnutia príspevku je, že zamestnávateľ preukáže obsadenie vytvoreného nového pracovného miesta zamestnancom v pracovnom pomere počas týchto 12 mesiacov, spolu najmenej 300 kalendárnych dní, a ak celkový priemerný evidenčný počet jeho zamestnancov vo fyzických osobách za obdobie kalendárneho roka, v ktorom nové pracovné miesto vzniklo, nebol nižší, než bol celkový priemerný evidenčný počet zamestnancov vo fyzických osobách v kalendárnom roku pred rokom vzniku vytvoreného nového pracovného miesta. Celkový priemerný evidenčný počet zamestnancov vo fyzických osobách na tento účel preukazuje zamestnávateľ, ktorý je príjemcom investičných stimulov, pri podaní žiadosti o poskytnutie príspevku na vytvorené nové pracovné miesto.
(2) Za deň vzniku vytvoreného nového pracovného miesta sa považuje deň uvedený v písomnom oznámení zamestnávateľa, ktorý je príjemcom investičných stimulov, príslušnému okresnému úradu práce o vzniku vytvoreného nového pracovného miesta. Príslušným okresným úradom práce je okresný úrad práce, v ktorého územnom obvode vytvorené nové pracovné miesto vzniklo.
(3) Zamestnávateľ, ktorý je príjemcom investičných stimulov a ktorý požiadal o poskytnutie príspevku na vytvorené nové pracovné miesto, je povinný preukázať okresnému úradu práce obsadenie vytvoreného nového pracovného miesta zamestnancom úradne overenou kópiou pracovnej zmluvy najneskôr do piatich pracovných dní od vzniku pracovného pomeru.
(4) Celková suma príspevku na vytvorené nové pracovné miesto u zamestnávateľa podľa odseku 1 v závislosti od miery evidovanej nezamestnanosti v regióne, v ktorom vytvorené nové pracovné miesto vzniklo, je:
miera evidovanej nezamestnanosti v regióne na konci kalendárneho
mesiaca pred vznikom nového pracovného miesta celková suma príspevku na jedno vytvorené nové pracovné miesto
(5) Príspevok sa poskytuje v mesačných splátkach po uplynutí 12 mesiacov odo dňa vzniku vytvoreného nového pracovného miesta. Výška mesačnej splátky príspevku je 10 000 Sk. Prvá mesačná splátka príspevku prislúcha za celý kalendárny mesiac bezprostredne nasledujúci po uplynutí 12 mesiacov odo dňa vzniku vytvoreného nového pracovného miesta okrem prípadov podľa odseku 6 prvej vety. Prvú mesačnú splátku príspevku poskytne okresný úrad práce do 15 pracovných dní po uplynutí mesiaca, za ktorý splátka prislúcha, ak zamestnávateľ podľa odseku 1 podal žiadosť o príspevok v lehote do piatich pracovných dní po uplynutí celého kalendárneho mesiaca nasledujúceho po 12 mesiacoch od vzniku vytvoreného nového pracovného miesta. V prípade neskoršieho podania žiadosti okresný úrad práce poskytne prvú mesačnú splátku príspevku do desiatich pracovných dní od podania žiadosti, ostatné splátky sa poskytnú v nasledujúcich mesiacoch, najneskôr do uplynutia prvých desiatich pracovných dní v mesiaci. Žiadosť o príspevok na vytvorené nové pracovné miesto podľa odseku 1 možno podať najneskôr do 36 mesiacov od jeho vzniku vrátane.
(6) Okresný úrad práce neposkytne splátku príspevku za mesiac, počas ktorého vytvorené nové pracovné miesto nebolo vôbec obsadené zamestnancom. Ak bolo toto vytvorené nové pracovné miesto obsadené len časť mesiaca, splátka príspevku za tento mesiac je súčin sumy 333 Sk a počtu kalendárnych dní, počas ktorých bolo vytvorené nové pracovné miesto obsadené.
(7) Ak zamestnávateľ podľa odseku 1 nespĺňa podmienky na poskytnutie mesačnej splátky príspevku v plnej výške podľa odseku 5, túto skutočnosť je povinný písomne oznámiť okresnému úradu práce najneskôr do piatich pracovných dní od jej vzniku. Zánik vytvoreného nového pracovného miesta je tento zamestnávateľ povinný oznámiť okresnému úradu práce najneskôr do piatich pracovných dní od vzniku tejto skutočnosti.
(8) Zamestnávateľ podľa odseku 1 je povinný vrátiť príspevok, ktorý mu bol poskytnutý na vytvorené nové pracovné miesto, ak celkový priemerný evidenčný počet jeho zamestnancov vo fyzických osobách v kalendárnom roku, v ktorom sa mu tento príspevok začal poskytovať, alebo v ďalších štyroch bezprostredne nasledujúcich kalendárnych rokoch bol nižší než celkový priemerný evidenčný počet zamestnancov vo fyzických osobách v kalendárnom roku, ktorý predchádzal kalendárnemu roku, v ktorom sa mu tento príspevok začal poskytovať, a to do 30 pracovných dní od uplynutia kalendárneho roka, za ktorý sa celkový priemerný evidenčný počet zamestnancov vo fyzických osobách posudzuje.
(9) Ak orgán kontroly zistí, že neboli splnené podmienky na poskytnutie príspevku alebo jeho časti podľa odsekov 1 až 7, zamestnávateľ je podľa odseku 1 povinný neoprávnene poskytnutý príspevok alebo jeho časť vrátiť do 30 pracovných dní odo dňa, v ktorom mu orgán kontroly túto skutočnosť oznámil.“.
12. V § 111 ods. 1 písm. a) sa na konci čiarka nahrádza bodkočiarkou a pripájajú sa tieto slová: „to neplatí, ak ide o zamestnávateľa, ktorému bol poskytnutý príspevok podľa § 93a.“.
1) § 2 ods. 1 opatrenia Štatistického úradu Slovenskej republiky č. 75/1998 Z. z., ktorým sa ustanovuje Číselník štatistických územných jednotiek Slovenskej republiky.